Punjab Congress crisis worsens, Amarinder Singh attacks Siddhu as Pak agent | ଅମରିନ୍ଦର ସିଂ ନିଜ ସମର୍ଥକମାନଙ୍କୁ ସିଦ୍ଧୁଙ୍କୁ ଖୋଲାଖୋଲି ବିରୋଧ କରିବାକୁ ବି କହିଛନ୍ତି । "ଯଦି ସେମାନେ (କଂଗ୍ରେସ ଶୀର୍ଷ ନେତାମାନେ) ତାଙ୍କୁ (ସିଦ୍ଧୁଙ୍କୁ) ପଞ୍ଜାବର CM ନିଯୁକ୍ତ କରନ୍ତି, ମୁଁ ବିରୋଧ କରିବି କାରଣ ଏହା ଜାତୀୟ ସୁରକ୍ଷା ପ୍ରସଙ୍ଗ," ସେ କହିଛନ୍ତି ।
କ୍ୟାପଟେନ ଅମରିନ୍ଦର ସିଂ ଓ (ଡାହାଣ) ନବଜୋତ ସିଂ ସିଦ୍ଧୁ (ଫାଇଲ୍ ଫଟୋ)
Share this:
ଚଣ୍ଡିଗଡ଼ଃ ପଞ୍ଜାବର ମୁଖ୍ୟ ମନ୍ତ୍ରୀ ପଦରୁ ଇସ୍ତଫା ଦେବା ପରେ କ୍ୟାପଟେନ ଅମରିନ୍ଦର ସିଂ (Captain Amarinder Singh) ତାଙ୍କ ଘୋର ବିରୋଧୀ ତଥା ପଞ୍ଜାବ କଂଗ୍ରେସ ସଭାପତି ନବଜୋତ ସିଂ ସିଦ୍ଧୁଙ୍କ (Navjot Singh Sidhu) ଉପରେ ଆକ୍ରମଣାତ୍ମକ ଢଙ୍ଗରେ ବିବୃତି ଦେଇଛନ୍ତି । ଅମରିନ୍ଦର ସିଂ କହିଛନ୍ତି ଯେ ପାକିସ୍ତାନ (Pakistan) ସହ ନବଜୋତ ସିଂ ସିଦ୍ଧୁଙ୍କର ଗଭୀର ସମ୍ପର୍କ ରହିଛି ।
ଅମରିନ୍ଦର ସିଂ କହିଛନ୍ତି ଯେ ନବଜୋତ ସିଂ ସିଦ୍ଧୁଙ୍କର ପାକିସ୍ତାନର ପ୍ରଧାନ ମନ୍ତ୍ରୀ ଇମ୍ରାନ ଖାନ (Pakistan PM Imran Khan) ଓ ସେଠାକାର ସେନା ମୁଖ୍ୟ ଜେନେରାଲ ବାଜୱାଙ୍କ ସହ ଭଲ ବନ୍ଧୁତା ଅଛି । ଅମରିନ୍ଦର କହିଛନ୍ତି ଯଏ ଯଦି ଏଭଳି ପରିସ୍ଥିତିରେ ସିଦ୍ଧୁଙ୍କୁ ପଞ୍ଜାବର ମୁଖ୍ୟ ମନ୍ତ୍ରୀ କରାଯାଏ ତେବେ ସେ ପଞ୍ଜାବକୁ ନଷ୍ଟ କରିଦେବେ । "ନବଜୋତ ସିଂ ସିଦ୍ଧୁ କିଛି ସମ୍ଭାଳି ପାରିବେ ନାହିଁ । ମୁଁ ତାଙ୍କୁ ବହୁତ ଭଲ ଭାବେ ଜାଣେ । ପଞ୍ଜାବ ପାଇଁ ସେ ଭୟଙ୍କର ହେବେ," ମୁଖ୍ୟ ମନ୍ତ୍ରୀ ପଦରୁ ଇସ୍ତଫା ଦେବା ପରେ (Amarinder Singh resign as Punjab CM) କହିଛନ୍ତି କ୍ୟାପଟେନ ଅମରିନ୍ଦର ସିଂ ।
"ସେ (ସିଦ୍ଧୁ) ଗୋଟିଏ ମନ୍ତ୍ରଣାଳୟ ତ ଚଳାF ପାରିଲେ ନାହିଁ, ସେ ରାଜ୍ୟ କ'ଣ ଚଳାଇବେ? ସେ ସବୁ କିଛି ନଷ୍ଟ କରିଦେବେ । ତାଙ୍କର ପ୍ରତିଭା ନାହିଁ," ପଞ୍ଜାବ ପ୍ରଦେଶ କଂଗ୍ରେସ କମିଟିର ସଭାପତି ସିଦ୍ଧୁଙ୍କୁ ଟାର୍ଗେଟ କରି କହିଛନ୍ତି ଅମରିନ୍ଦର । କେବଳ ଏତିକି ନୁହେଁ, ଅମରିନ୍ଦର ନିଜ ସମର୍ଥକମାନଙ୍କୁ ସିଦ୍ଧୁଙ୍କୁ ଖୋଲାଖୋଲି ବିରୋଧ କରିବାକୁ ବି କହିଛନ୍ତି । ସେ କହିଛନ୍ତି ଯେ ଏବେ କଂଗ୍ରେସ ଦଳକୁ ନିଷ୍ପତ୍ତି ନେବାକୁ ହେବ । "ଯଦି ସେମାନେ (କଂଗ୍ରେସ ଶୀର୍ଷ ନେତାମାନେ) ତାଙ୍କୁ (ନବଜୋତ ସିଂ ସିଦ୍ଧୁଙ୍କୁ) ପଞ୍ଜାବର ମୁଖ୍ୟ ମନ୍ତ୍ରୀ ନିଯୁକ୍ତ କରନ୍ତି, ତେବେ ମୁଁ ଏହାକୁ ବିରୋଧ କରିବି କାରଣ ଏହା ଏକ ଜାତୀୟ ସୁରକ୍ଷା ପ୍ରସଙ୍ଗ," କହିଛନ୍ତି ଅମରେନ୍ଦ୍ର ।
ପଞ୍ଜାବର ପୂର୍ବତନ ମୁଖ୍ୟ ମନ୍ତ୍ରୀଙ୍କ ଏହି ମନ୍ତବ୍ୟ ଚଣ୍ଡିଗଡ଼ରେ କଂଗ୍ରେସ ବିଧାନ ସଭା ପାର୍ଟିର ଏକ ବୈଠକ ଚାଲିଥିବା ସମୟରେ ଆସିଛି । ବିଶେଷ କଥା ହେଉଛି ନବଜୋତ ସିଂ ସିଦ୍ଧୁ ଏହି ସଭାର ଆୟୋଜନ କରୁଛନ୍ତି । ପଞ୍ଜାବର ପରବର୍ତ୍ତୀ ମୁଖ୍ୟ ମନ୍ତ୍ରୀ କିଏ ହେବେ ତାହା ସିଦ୍ଧୁ କ୍ୟାମ୍ପ୍ ସ୍ଥିର କରିବ ବୋଲି କଳ୍ପନାଜଳ୍ପନା ଜୋର୍ ଧରିଛି ।
ବିବାହର ପ୍ରଥମ ରାତିରେ ପତ୍ନୀଙ୍କ ପାଖରେ ଏମିତି ସର୍ତ୍ତ ରଖିଲେ ସ୍ବାମୀ; ଜାଣନ୍ତୁ କ'ଣ?
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
